ISIGIDIMI SAMAXOSA, AUGUST 1, 1885

61

UKUBUBA KO MFUNDISI WAKWA  
NONDYOLA.

Kulusizi kanye ukupulukwa kwetu ngulo mhlobo wotu  
u Rev. Stephen Mnyakama, umfundisi wase Tahatshi, omi  
kwa Nondyola. Ubube ngo Mgqibelo, 18 ku July, pantsi  
kwemeko ezibuhlungu. Siyavelana kakulu nezihlobo, kwa  
nosapo lwake, kwa neremente yako abesebenza pakati  
kwayo iminyaka eyanoleyo, singazange sive nto imbi ngaye  
kude kuhle lento nje namhla, ibete satyafa imixelo.

\*\*\*\*

Sivelana nawe, silila bugungu,

Ushiye lomhlaba, nje ngalw'ibukuqu.

Taruni ma Lota, ase Ntakwendeni,

Umhlab’ udlokova, uwisa ne nkweli.

Ukwenjenje kwetu, sigxwal’emswaneni  
Ngo mpanga esibon’use mapepeni.

Hay’ beta umhlaba, ngu ndab’ayipatwa,

Sihlutw'e imvumi, into ka Mnyakama.

Akwaba, akwaba, ub’engaxolelwa  
Isenzo asenze eshiya lo mhlaba,

Sinqinwa kutiwa, yintswela-kuqonda,

Ebangwe kukufa oseku minyaka.

Hay’ betu lomhlaba, yinen’uyadlula,

Awunasw’ isigxina sentw’ esisi nyanya;

Zonke, zonke, zonke, zimhlambi wa ntaka  
Zi ngondo zimayo, matunzi okuhlwa.

W. W. G.

INGXOXO ENKULU NGE MFUNDO.

Umzekeliso.

No. VII.

Usukil' u Bed’-Idlaba

Sel' edane engu manka :

“ Ntlanganiso yale ngxoxo,  
Inge Mfundo, ingo Laulo,  
Inge Mpato, njalo-njalo,  
Ndibulela okuxoxa  
Ningabambe namakwapa.  
Omabini lamacala  
Azityande amagila ;

Abonisa, atyebisa  
Angecala lamagwangqa—  
Amabanga embulelo  
Kule mpato nale mfundo.

Aze ati angecala  
Labantsundu, abamnyama,—  
Ad’abenqa ukuteta  
Xa aketa amadlala  
Kolu Laulo, nale Mfundo,  
Nale Mpato yamagwangqa.  
Nditembile ngokupuma  
Egusheni ndakuniva.  
Ndinivile nixoxile,

Tu ’ndawo eziseleyo,

Nivelele zonk’ inkalo  
Zezililo nenkalazo  
Ezenziwa ngabamnyama.  
Ukuhlutwa kwemihlaba,  
Ubukosi, namakaya,  
Nemihlab’ enetaitile  
Yoma Ntinde, 'Gqunukwebe,  
Nenkohliso yetaitile  
Kwabo sebezinikiwe :  
Nangekete emfundweni,  
Kwana ngelise mvuzweni.  
Nakankanya nityebisa  
Kwa ikete lamagwangqa,  
Kwabamnyama abapuma  
Sebezuze amapepa  
Okuqwela bakugqatswa  
Emfundweni namagwangqa,  
Kwa indawo zamu kanye  
Nina nindikangele nje.

Ke abanye baqwelile  
Ukucaza izizatu  
Zokunceda abantsundu  
Zozimali, zozimfundo,  
Zomihlaba, kozintlondi

Zobumnyama ezininzi.

Ke elamu nibonanje,

Ngoku make ndilikupe, Egusheni mandipume. Mandiqalo ngokwenjenje,— Okunene ndibonile,

Nam sendoyisekile,

Nikanyise kwade kwasa, Izigqwati nazikupa

Zobu bedi bamadlaba. Ngalemini, le yanamhla Ndixabene neligama

Ndalitiywa ndilifaca. Ndapiliswa ngama Xosa, Ngendide nibonanje.

Sonke, sonke singakanje Sasivele e Lubelu,

Sasicitwe ngakwa Zulu, Samaswili, sazimpanza;

’De sacolwa ngama Xosa,

La ke namhla siwagxeka Kwandawonye namagwangqa. Andifihli ndiyi Mfengu, Ndandimbala, ndizidlubu Njengokubu Malibenje

Ngum Xos’ owaye ndicole.

Okunene ndiyavuma, Siwuswele umbulelo Kuzo zonke ezindawo.

Sifikile okunene

Kweligwangqa sipilile,

Lisipile imihlaba,

Lasinika izikundla.

Into yona engenene,

Ekuteta amafene,

Kukugxeka abanceda Mhlenikweni sasifile.

Seza apa, sityebile,

Sesiquba nemihlambi Yozinkomo, nozintoni,

Siyizuze enkonzweni

Yabo namhla sibagxeka

Siti,—babe sibulala.

Ke nanamhla kweligwangqa, Lisicole ngalemfundo,

Lasifaka kwelopiko Lalo, yonke leminyaka,— Kozi mfazwe, kozi ndlala, Kozi ntshaba-ntshaba zonke; Kwanakulo siyagungqa, Singo pemba ’sebeshiya. Ndoyisiwe kupelile,

Ndinje ngawe Malibenje. Inyaniso zabafana,

’De kwangena namagqala, Zindifeze zandincela.

Sikuswel’ ukubulela, Akuncedint’ ukufihla.

Mayipel’ intlanganiso,

Okwa namhla, yale ngxoxo; Masipume kulendawo

Incamile imixelo,

Zipelil’ izikalazo.

Mun’ okwamu makowetu, Ndimncamile umu Lungu; Unezenzo ezikulu

Kuti bantu abantsundu.

Eny’ indawo yesiyalo, Ntlanganiso yale ngxoxo— Zenilumkele uhlobo Lokupatana nemfundo. Imfundwana encinane,

Nati bantu bazidenge

Sesiy’ qonde ngokwenene, Yinkatazo okunene.

Kuba yenza ezingxolo Zembodlel’ o Hamlomo, Ezibika ngalomgqumo

Okokuba ngamakobo.

Injalo nje isisifo Kwabo ibarawuleyo, Ibabanga amabongo Okumiselana nabo Kubo bayingenisayo.

Babulelwe ngamafene

Ezigxeko nezisolo,

Ngabazenza inciniba

Ezirola amabadi

Zisingisa eliweni,

Zitembele ngamapiko

Okuwuza ziye kuma Ngapesheya kokweyela. Zezifuna amagama

Kumawazo, ayilela

Ezilinga ukukwela